EkBass/fiwiki-20250220-pages-articles huggingface dataset:
Meksikon ralli 2007

Meksikon ralli 2007 oli kauden neljäs MM-ralli ja se käytiin 9.–11. maaliskuuta. Rallissa ajettiin 20 erikoiskoetta yhteispituudeltaan 366 kilometriä. ==Lopputulokset== Sijoitus Kuljettaja Kartanlukija Aika Ero 1\. Sébastien Loeb Daniel Elena 3.48.13,3 0.0 2\. Marcus Grönholm Timo Rautiainen 3.49.09,1 + 55,8 3\. Mikko Hirvonen Jarmo Lehtinen 3.49.41,0 + 1.27,7 4\. Daniel Sordo Marc Marti 3.49.57,0 + 1.43,7 5\. Chris Atkinson Glen MacNeal 3.50.37,4 + 2.24,1 6\. Manfred Stohl Ilka Minor 3.51.58,8 + 3.45,5 7\. Jari- Matti Latvala Miikka Anttila 3.52.24,1 + 4.10,8 8\. Matthew Wilson Michael Orr 4.00.35,9 + 12.22,6 9\. Henning Solberg Cato Menkerud 4.02.29,0 + 14.15,7 10\. Mark Higgins Martin Scott 4.08.44,5 + 20.31,2 ==Erikoiskokeet== EK Voittaja Aika Toinen Ero Kolmas Ero Pituus (km) 1\. Petter Solberg 14.03,5 Sébastien Loeb +2,9 Chris Atkinson +5,9 23,06 2\. Petter Solberg 17.28,7 Chris Atkinson +2,4 Sébastien Loeb +3,2 29,66 3\. Petter Solberg 9.45,6 Sébastien Loeb +1,6 Daniel Sordo +4,1 17,88 4\. Sébastien Loeb 13.47,0 Petter Solberg +2,8 Daniel Sordo +3,5 23,06 5\. Manfred Stohl 16.58,2 Sébastien Loeb +0,1 Mikko Hirvonen +1,8 29,66 6\. Sébastien Loeb 9.37,5 Daniel Sordo Mikko Hirvonen +2,2 17,88 7\. Marcus Grönholm 1.42,6 Sébastien Loeb Chris Atkinson +0,8 2,21 8\. Chris Atkinson 1.42,0 Daniel Sordo +0,6 Sébastien Loeb +0,7 2,21 9\. Sébastien Loeb 18.17,3 Mikko Hirvonen +7,5 Chris Atkinson +12,5 30,20 10\. Sébastien Loeb 17.55,0 Marcus Grönholm +3,7 Daniel Sordo +7,6 23,51 11\. Marcus Grönholm 14.01,6 Sébastien Loeb +2,3 Daniel Sordo +10,1 23,27 12\. Sébastien Loeb 18.02,6 Marcus Grönholm +1,6 Mikko Hirvonen +3,4 30,20 13\. Marcus Grönholm 17.32,2 Sébastien Loeb +2,4 Daniel Sordo +14,0 23,51 14\. Sébastien Loeb 13.49,4 Mikko Hirvonen +5,0 Marcus Grönholm +5,4 23,27 15\. Daniel Sordo Manfred Stohl 1.44,6 - Marcus Grönholm +0,2 2,21 16\. Matthew Wilson 1.43,3 Marcus Grönholm +0,3 Daniel Sordo +0,4 2,21 17\. Mikko Hirvonen 10.35,8 Sébastien Loeb +3,9 Marcus Grönholm +5,0 16,29 18\. Marcus Grönholm 15.12,3 Sébastien Loeb +1,5 Mikko Hirvonen +4,2 23,34 19\. Mikko Hirvonen 10.17,6 Daniel Sordo +5,2 Marcus Grönholm +7,0 18,01 20\. Marcus Grönholm 3.23,6 Sébastien Loeb +1,5 Manfred Stohl +2,2 4,42 ===Erikoiskoevoitot=== * 6 kpl: Sébastien Loeb * 5 kpl: Marcus Grönholm * 3 kpl: Petter Solberg * 2 kpl: Manfred Stohl, Mikko Hirvonen * 1 kpl: Chris Atkinson, Daniel Sordo, Matthew Wilson ===Keskeyttäneitä=== * Petter Solberg, tekninen vika viidennen EK:n jälkeen. * Gareth MacHale == Lähteet == * wrc.com == Aiheesta muualla == * Rallin virallinen sivu Luokka:MM-rallikausi 2007 Luokka:Meksikon ralli
Mihail Uljanov

Mihail Aleksandrovitš Uljanov (, 20. marraskuuta 1927 – 26. maaliskuuta 2007) oli venäläinen näyttelijä. Uljanov nimettiin Neuvostoliiton kansantaiteilijaksi 1969, ja vuonna 1982 hänelle myönnettiin erikoispalkinto Venetsian elokuvajuhlilla. Uljanov työskenteli Vahtangov-teatterissa vuodesta 1950 ja toimi sen johtajana vuodesta 1987. Uransa aikana hän sai myös Oscar- ehdokkuuden ja palkinnon Berliinin elokuvajuhlilla. Uljanov kuoli sairauteen 79 vuoden iässä maaliskuussa 2007. ==Aiheesta muualla== * Luokka:Neuvostoliittolaiset näyttelijät Luokka:Sosialistisen työn sankarit Luokka:Venäläiset näyttelijät Luokka:Vuonna 1927 syntyneet Luokka:Vuonna 2007 kuolleet
Johan Backman

Johan Backman (1706–1768) oli suomalainen taidemaalari. Alaveteliläinen kirkkomaalari Backman on maalannut Kruunupyyn kirkon seinämaalauksen 1755–1761 sekä Jalasjärven, Saarijärven (1756), Alavetelin ja Alavuden kirkkojen sekä Saarijärven kirkon entisen alttaritaulun Ehtoollinen (1756). Kokkolan Kaarlelan kirkon alttariseinän hän maalasi vuonna 1749. Keuruun vanhaan kirkkoon Backman maalasi vuonna 1751 tai 1761 valmistuneen teoksen Kristus pesee opetuslastensa jalkoja, joka lahjoitettiin Kansallismuseoon vuonna 1902 ja josta on nykyään Keuruun vanhassa kirkossa Oskari Niemen maalaama kopio vuodelta 1931.Hanne Rokkonen & Orvokki Vääriskoski: Keuruun vanha kirkko 250 vuotta Keuruun museo. Viitattu 15.10.2023. Lohtajan kirkon saarnastuolin koristuksen Backman maalasi vuonna 1758. ==Lähteet== *Kuvataiteilijamatrikkeli *Maalausten nimiä ===Viitteet=== ==Aiheesta muualla== *J. R. Aspelin: Johan Backman. Pohjalainen kirkkomaalari. Suomen museolehti 1903 :1, 20 Luokka:Suomalaiset taidemaalarit Luokka:Vuonna 1706 syntyneet Luokka:Vuonna 1768 kuolleet
Nokia 770

Nokia 770 Internet Tablet oli Nokian ensimmäinen Linux-pohjainen mobiililaite. Laitetta hallitsi suuri laajakuvanäyttö, jonka tarkkuus oli 800x480 pikseliä, minkä lisäksi laitteessa oli 252 megahertsinen Texas Instrumentsin OMAP- alustaan perustuva ARM-suoritin. Nokia 770:lla pystyi liittymään WLAN- verkkoon, ja se toimi hyvin yhdessä GPRS/EDGE/UMTS-tekniikoita tukevien puhelimien kanssa. Nokia 770:n seuraaja Nokia N800 julkaistiin tammikuussa 2007. Hinta julkaisuvuonna oli 369 euroa. ==Käyttöjärjestelmät== Käyttäjä pystyi asentamaan Nokia 770:lle minkä tahansa laitteelle sopivan käyttöjärjestelmän, sillä laitteella ei ollut minkäänlaista suojausta siihen, mitä sisäiseen flash-muistiin kirjoitetaan. Laitteessa toimi siis Internet Tablet OS 2005, OS 2006 sekä uudemmista käyttöjärjestelmistä muokatut OS 2007 HE (Hacker Edition), sekä OS 2008 HE. ==Ohjelmisto ja käyttöliittymän muokkaus== Koska Nokia 770:n tiedostojärjestelmä oli täysin avoin muokkaamiseen, esimerkiksi käynnistyskuvan pystyi vaihtamaan mieleisekseen (Nokian värinäytöllisissä puhelimissa tämä ei ollut mahdollista ilman tarvittavaa "flashauspakettia"). Lisäksi teema oli täysin muokattavissa ja laitteelle saattoi asentaa lukuisia sille käännettyjä ohjelmia. ==Viat== Osa Nokia 770 -laitteista kärsi LCD-ajurin sirun ongelmasta, joka johtaa "White Screen of Deathiin" laitteen elinkaaren alussa yleensä 10.–20. laitteen käynnistyskerran jälkeen, minkä seurauksena sitä ei saa enää toimintakuntoon ilman asianmukaista näyttökomponenttien vaihtoa. 770:n valmistuksen loppuerissä vika oli kuitenkin pääosin korjattu.http://www.internettablettalk.com/forums/showpost.php?p=154980&postcount;=11 [Vanhentunut linkki] Toinen ongelma oli muistin vahingoittumiseen johtava WLAN-bugi, jonka tosin saa korjattua korjausasennuksella.https://bugs.maemo.org/show_bug.cgi?id=2006 == Lähteet == ==Aiheesta muualla== * Nokia 770 Nokian sivuilla * Käyttöohjeet Luokka:Linux- pohjaiset laitteet Luokka:Kämmentietokoneet de:Nokia Internet Tablet
Rob Hollink

Rob Hollink (s. 27. maaliskuuta 1962, Enschede) on alankomaalainen pokeriammattilainen. Hollink on saavuttanut menestystä sekä omaha että texas hold'em -turnauksissa. Pot limit omahassa Hollink on voittanut Master Classics of Pokerissa vuonna 2001, Austrian Mastersissa 2002, Euro Finals of Pokerissa 2003 ja World Heads-Up Poker Championshipissa 2004. Hän oli World Series of Pokerin 2 500 dollarin sisäänoston pot limit omaha -turnauksessa kahdeksan vuonna 2003 ja samana vuonna WSOP:n $ 5,000 Seven Card Stud -turnauksessa kuudes. Hollinkin uran toistaiseksi suurin voitto on European Poker Tourin Grand Finalin ykköstila Monte Carlosta maaliskuulta 2005. 211 pelaajan turnauksen voitosta Hollink ansaitsi 635 000 euroa. World Poker Tourilla Hollink on ollut kerran finaalipöydässä: kolmannen kauden WPT Championship -turnauksessa, jossa hän oli Tuan Len voittaessa viides. Syyskuussa 2007 Hollinkin turnausansiot ylittivät 2,2 miljoonaa dollaria. == Lähteet == == Aiheesta muualla == * Viralliset kotisivut (luettu 27.3.2007) * * WPT:n profiili (luettu 27.3.2007) Luokka:Alankomaalaiset pokerinpelaajat Luokka:Vuonna 1962 syntyneet Luokka:Elävät henkilöt
Messier 90

Messier 90 (tunnetaan myös nimillä M90 ja NGC 4569) on kierteisgalaksi noin 60 miljoonan valovuoden etäisyydessä Neitsyen tähdistössä. Charles Messier löysi sen 18. maaliskuuta 1781.http://messier.seds.org/m/m090.html ==Katso myös== * Messierin luettelo == Lähteet == ==Aiheesta muualla== * SEDSin sivu M90:stä 090 M090 Luokka:Neitsyen galaksijoukko 4569
Arto Kytöhonka

Arto Olavi Kytöhonka (27. tammikuuta 1944 Pori – 16. helmikuuta 1992 Nastola) oli suomalainen runoilija ja tietokirjailija. Kytöhonka työskenteli Ilta- Sanomien kolumnistina ja Hämeen läänintaiteilijana. Lisäksi hän veti kirjallisuuskursseja ja hänellä oli oma, Äitini talo -niminen pienkustantamo. Kytöhonka oli 1980-luvulla myös yksi mikrotietokoneiden käytön edelläkävijöistä kirjailijoiden joukossa. Hän suomensi eräiden ohjelmien käyttöliittymiä, kehitteli runogeneraattorin ja kirjoitti tekstinkäsittelyoppaan tavallisille tietokoneen käyttäjille. Kytöhonka jaksoi myös toistuvasti muistuttaa tiedotusvälineitä käsitteiden hakkeri ja krakkeri välisestä erosta. Arto Kytöhonka teki itsemurhan 48-vuotiaana helmikuussa 1992. Hänen isänsä oli porilainen kirjakauppias Ole Kytöhonka ja isoisänsä rakennusmestari Arthur Fagerholm. Projekt Runeberg == Teokset == * * * Kynäilijän avuksi, Suomalaisen kirjallisuuden seura 1975 ISBN 951-717-059-9 * * , ISBN 951-9137-03-3 (5.25" levyke) ** Venetsialainen sarja : nagauta 32-71, Helsinki: ntamo, 2012 ISBN 978-952-215-173-5 * * Kun haluatte hyvää, Nastola, A. Kytöhonka 1988 ISBN 951-9137-10-6 * * * Susan I hear them saying, Nastola: Äitini Talo, 1991? ISBN 951-9137-23-8 (8 sivua) * Runoja : omakustanteita, Nastola: A. Kytöhonka, 1990 (8 vihkosta) * Elintasokristitty : nagauta 83, Venetsialainen sarja. Uusikylä : Äitini talo, 1991 ISBN 951-9137-25-4 * * * == Tietokoneohjelmat == * Reino Levyrenki, repa.com, tiedostojenhallintaohjelma DOS-käyttöjärjestelmälle. 1990 * R, r.com, hakemistojenhallintaohjelma DOS- käyttöjärjestelmälle. 1990 == Lähteet == * Lahden kaupunginkirjaston sivu Arto Kytöhongasta * Reino Levyrengin käyttöohje (repa.lue) === Viitteet === ==Aiheesta muualla== *Kytöhongasta Päijät-Häme-wikissä *Niklander, Hannu: Kyselijä, edelläkävijä, koneromantikko. Kuinka saa sanoa. Robustos 2016. Luokka:Suomalaiset runoilijat Luokka:Suomalaiset tietokirjailijat Luokka:Itsemurhan tehneet Luokka:Vuonna 1944 syntyneet Luokka:Vuonna 1992 kuolleet
Kenta Kobashi

Kenta Kobashi (s. 27. maaliskuuta 1967)Kenta Kobashi The Internet Wrestling Database-sivustollaViitattu 15.7.2024 on japanilainen showpainija. Hän painii tällä hetkellä Pro Wrestling NOAH:issa. Kobashin ensiesiintyminen tapahtui vuonna 1988, All Japan Pro Wrestlingin (AJWP) riveissä. Hänet on kouluttanut Masanobu Fuchi, Giant Baba, Dory Funk jr. ja Kazuharu Sonoda. * Lopetus- ja tavaramerkkiliikkeet: **Lariat (Amerikassa: Clothesline) **Burning Hammer (Reverse Death Valley Driver) **Wrist-Clutch Burning Hammer (Wrist-Clutch Reverse Death Valley Driver) **Orange Crush Bomb (Vertical Suplex into Powerbomb) **Backhand Chop **Sleeper Suplex **Half Nelson Suplex ==Lähteet== Luokka:Japanilaiset showpainijat Luokka:Vuonna 1967 syntyneet Luokka:Elävät henkilöt
Jutta Zilliacus

Jutta Armelle Zilliacus (o.s. Kingo; s. 25. heinäkuuta 1925 Helsinki) on suomalainen toimittaja, kirjailija ja poliitikko. Hän toimi Ruotsalaisen kansanpuolueen kansanedustajana Helsingin vaalipiiristä vuosina 1975–1987. Zilliacus oli myös Helsingin kaupunginvaltuuston jäsen vuosina 1968–1984. ==Elämänvaiheet== Zilliacuksen vanhemmat olivat Pietarista Suomeen vallankumousta pakoon muuttaneet virolaiset pianonvirittäjä Johann Kingo ja kotirouva Jenny (o.s. Pihlak). Hänen Johann-isänsä oli muusikko ja suoritti asepalveluksensa torvensoittajana tsaarin armeijassa Pietarissa 1890-luvulla. Asepalveluksen jälkeen hän piti omaa pianokauppaa Pietarissa. Äiti Jenny työskenteli myös Pietarissa suuriruhtinattaren hovissa. Zilliacuksen vanhemmat tapasivat toisensa vasta Suomessa. Hän sai syntyessään Viron kansalaisuuden. Zilliacuksen perhe asui Kaivopuistossa samassa paikassa, jossa sijaitsee nykyinen Viron suurlähetystö. Zilliacus oli Viron kansalainen 10-vuotiaaksi saakka. Hän kävi ensin ruotsinkielistä kansakoulua ja sen jälkeen Helsingin saksalaista koulua, jossa hänen paras luokkakaverinsa oli tuleva näyttelijä Kyllikki Forssell. Myös Jutta näytteli jonkin verran, esimerkiksi elokuvissa, jolloin hän käytti nimeä Jutta Armela. Hän toimi nuoruudessaan myös muun muassa mannekiinina, televisiokuuluttajana ja Mannerheimin sihteerinä. Kesäisin perhe asui Zilliacuksen sukulaisten luona Haapsalussa. Toisen maailmansodan aikana Zilliacuksen Viron-sukulaiset joko vietiin Siperiaan tai he pakenivat Saksaan. Zilliacuksen puoliso oli toimittaja ja kirjailija Benedict Zilliacus. Koulutukseltaan Jutta Zilliacus on ylioppilas. Jutta Zilliacukselle on myönnetty Axel Olof Freudenthal -mitali vuonna 1996. == Teoksia== * * * * === Suomennetut === * Vägskäl (suom. Tienhaarassa) (1986) * Annorlunda barndom (suom. Toisenlainen lapsuus) (1986) * Vändpunkt (suom. Uusille poluille) (1987) * Gå över gränser (suom. ) * Balansgång (suom. Tasapainoilua) (1994) * * I väntan på buss nummer 16 (suom. Kuudentoista pysäkillä) (2002) == Lähteet == == Aiheesta muualla == * * * Jutta Zilliacus pakinoi hiusmuodista. Yle Elävä arkisto. Luokka:Kansanedustajat Luokka:Suomen ruotsalaisen kansanpuolueen poliitikot Luokka:Helsingin kaupunginvaltuutetut Luokka:Helsingin vaalipiiri Luokka:Suomenruotsalaiset kirjailijat Luokka:Suomalaiset toimittajat Luokka:Ruotsinkieliset kirjailijat Luokka:Suomen virolaiset Luokka:Vuonna 1925 syntyneet Luokka:Elävät henkilöt Luokka:Suomalaiset mallit Luokka:Suomalaiset televisiokuuluttajat
Radek Zelenka

Radek Zelenka on kuvitteellinen hahmo scifi-sarjassa Stargate Atlantis. Hän toimii Atlantiksessa tiedemiehenä, ja häntä näyttelee kanadantšekkiläinen David Nykl. Zelenka on Atlantis-retkikunnan tšekkiläinen tiedemies, joka on moneen otteeseen auttanut Atlantiksen henkilökuntaa tukalissa tilanteissa. Hän on asiantuntija muinaisten teknologian suhteen ja toimii yleensä tiiviissä yhteistyössä Rodney McKayn kanssa, jolla on tunnetusti vaikeuksia antaa kiitosta kenellekään hyvin tehdystä työstä. Zelenka on kuitenkin jopa McKayn mielestä etevä tiedemies, ja hän jopa kehui tätä henkilökohtaisesti sen jälkeen, kun Zelenka oli haavoittunut hengenvaarallisesti voimakkaassa energiapurkauksessa. Miesten keskinäistä kinailu kuitenkin jatkuu kuten ennenkin. Jaksossa Hot Zone ilmenee, että Zelenkaan on rokotettu muinaisten geeni, mutta hänen kehonsa hylkii geeniä eikä hän näin ollen pysty käyttämään kaikkia muinaisten laitteita. ==Aiheesta muualla== *Hahmokuvaus GateWorld- sivustolla *Radek Zelenka StargateWikissa Luokka:Tähtiportin hahmot pl:Atlantis (Gwiezdne wrota)#Postacie z Atlantis
Jaakko Syrjä

Jaakko Johannes Syrjä (7. maaliskuuta 1926 Pälkäne – 22. toukokuuta 2022 Ylöjärvi) oli suomalainen kirjailija ja kustannustoimittaja. ==Ura== Syrjän vanhemmat olivat maanviljelijä, karjakauppias Juho Nestori Syrjä ja Martta Syrjä o.s. Niemiö. Syrjän ollessa seitsemänvuotias perhe muutti Juupajoelle. Käytyään kansakoulun Syrjä muutti sota-aikana Tampereelle ja työskenteli Lokomolla varastoapulaisena ja jyrsijäoppilaana, sitten kenkätehtaalla varastoapulaisena ja vuodesta 1947 lähtien palomiehenä. Vuonna 1953 Syrjä voitti Tampereen kaupunginkirjaston kirjoituskilpailun novellillaan ”Sinne tuli karhu”. Voittonsa jälkeen Syrjästä tuli kirjastonjohtaja Mikko Mäkelän vetämän kirjallisen piirin jäsen, ja hän tutustui tällöin myös kirjailija Väinö Linnaan, josta tuli hänen pitkäaikainen ystävänsä. Syrjän esikoisromaani Lumpeenkylässä syntyi Linnalta ja Mäkelän piiristä saatujen vaikutteiden perusteella. Syrjä käytti myös Alex Matsonin kirjaa Romaanitaide apuna teoksen rakenteen suunnittelussa. Syrjä toimi pitkään WSOY:n ja Gummeruksen kustannustoimittajana, mainospäällikkönä ja kotimaisen kirjallisuuden osaston johtajana.Tampereen kaupunginkirjaston sivu Jaakko Syrjästä. (Arkistoitu sivu.) Hän toimi myös Kalle Päätalon kanssa yhteistyössä ja muokkasi tämän teoksia julkaisukuntoon.Majander, Antti: Tämä mies tiivisti Kalle Päätalon tekstejä. Helsingin Sanomat 7.3.2016. Viitattu 22.5.2021. (Maksullinen artikkeli.) Vuodesta 1973 alkaen Syrjä oli vapaa kirjailija. Syrjä toimi Suomen kirjailijaliiton puheenjohtajana 1975–1980, Pirkkalaiskirjailijoiden puheenjohtajana 1973–1975 ja johtokunnan jäsenenä niissä sekä Väinö Linna -seurassa vuodesta 1978 alkaen. == Yksityiselämä == Jaakko Syrjän puoliso oli kirjailija Kirsi Kunnas, jonka kanssa avioitui vuonna 1957. Heidän poikiaan ovat muusikot Mikko ja Martti Syrjä. Kirjailija Juhani Syrjä ja pilapiirtäjä Seppo Syrjä ovat Jaakko Syrjän veljiä. Muistisairautta potenut Syrjä vietti viimeiset vuotensa hoitokodissa Ylöjärvellä. Hän kuoli hoitokodissa toukokuussa 2022. Syrjä oli sairastunut koronaan viikkoa ennen kuolemaansa. Hänen vaimonsa Kirsi Kunnas oli kuollut noin kuusi kuukautta aikasemmin marraskuussa 2021. ==Teoksia== * * * * ==Palkintoja== * Tampereen kaupungin kirjallisuuspalkinto 1956, 1966 ja 1988 * SKS:n tunnustuspalkinto 1966 * Weilin & Göösin palkinto 1966 * Kiitos kirjasta -mitali 1966 * Suomen kulttuurirahaston Pirkanmaan rahaston tunnustuspalkinto 1998 * Väinö Linnan palkinto 2005 * Pirkanmaan taidepalkinto 2016 ;Ehdokkuuksia * Finlandia- palkintoehdokkuus 1989 == Lähteet == ==Aiheesta muualla== * Gustafsson, Reija: Jaakko Syrjä on kuollut. Yle Uutiset 22.5.2022. * * * Jaakko Syrjän muistokirjoitus Helsingin Sanomissa Luokka:Suomalaiset kirjailijat Luokka:Suomalaiset kustannustoimittajat Luokka:Mäkelän piiri Luokka:Vuonna 1926 syntyneet Luokka:Vuonna 2022 kuolleet
Timo Töyrylä

Timo Sakari Töyrylä (11. elokuuta 1921 Asikkala - 1\. tammikuuta 1987) oli suomalainen opettaja, toimittaja ja runoilija. ==Henkilöhistoria== Töyrylän vanhemmat olivat opettaja Eemeli Töyrylä ja Vaava Rebekka Vesanen ja puoliso vuodesta 1945 Sirkka-Liisa Vuorinen. Hän kävi seitsemän luokkaa oppikoulua. Töyrylä toimi kansakoulunopettajana Kemijärvellä, Lohtajalla, Lestijärvellä ja Viitasaarella 1948−1958 sekä Päijät-Häme-lehden päätoimittajana 1960−1975 ja lehden erikoistoimittajana vuodesta 1975. Hän sai valtion ylimääräisen taiteilijaeläkkeen toukokuusta 1987 alkaen. ==Kirjallinen tuotanto== Töyrylä julkaisi ensimmäiset sodasta aiheensa saaneet runokokoelmansa jo 1940-luvulla. ===Teokset=== *Kenttäharmaa nuoruus, runoja. WSOY 1943 *Nyt olen luonasi, runoja. WSOY 1945 *Laula, mustalaispoika, runoja. WSOY 1947 *Kahlaajalinnut, runoja. WSOY 1958 *Kun on kuin on, runoja. Petrarca 1969 *Parasta mitä nyt tiedän, runoja. Petrarca 1970 *Vuorten vanhuksen veisuja, runoja. 1971 *Valitut runot 1940-luvulta. 1971 *Alakulosta latvapaloon, runoja. Tekijä 1972 *Vaikka taivaan rantaan, runoja. 1983 *Hymyilet viistoon, runoja. 1984 *Elämäkertaa. 1985 *Pulpahdan sinua kohti / Timo Töyrylä, Keskitalven valoa / Annikka Järvinen. 1986 ==Lähteet== *Suomen kirjailijat tietokanta * ===Viitteet=== ==Kirjallisuutta== *Ruohonen, Pentti: Vuorten vanhus (Timo Töyrylän elämäkerta), Lehtisepät 1985. Luokka:Suomalaiset runoilijat Luokka:Suomalaiset opettajat Luokka:Suomalaiset päätoimittajat Luokka:Vuonna 1921 syntyneet Luokka:Vuonna 1987 kuolleet
Aapo Junkola

Aapo Kustaa Niemi-Junkola (14. joulukuuta 1935 Helsinki – 14. marraskuuta 2017 Tampere) oli suomalainen kirjailija, joka toimi kirjailijatyön lisäksi kihlakunnansyyttäjänä. Hänen kirjailijanimensä oli Aapo Junkola. Junkola valmistui oikeustieteen kandidaatiksi 1960 ja varatuomariksi 1963. Junkolan pääteoksia ovat 1960-luvulla ilmestyneet romaanit Lintujen aika (1965) ja Varjojen aika (1966), joissa kritisoitiin tuomioistuinlaitosta. Junkola on tehnyt myös käännöstöitä. Hän on kääntänyt suomeksi kreikkalaisia klassikoita (Sapfo, Lukianos) ja Kreikan kansallisrunoilijan Konstantinos Kavafisin runoja sekä japanilaista kaunokirjallisuutta. __NOTOC__ ==Teokset== *Kahdeksainen: Novelleja. 1961 *Petos. 1962 *Kirkko keskellä kylää, näytelmä. 1963 *Uskotko näin on?, kuunnelma. 1964 *Lämmön maksimi ja minimi, kuunnelma. 1964 *Vaikka minä puhuisin ..., kuunnelma. 1965 *Masaccio paikassa nimeltä Marina di Pisa, kuunnelma. 1966 *Lintujen aika: Romaani. 1965 *Varjojen aika: Romaani. 1966 *Nousevalle auringolle, matkakertomus. 1967 *Simon, näytelmä. 1968 *Oi Emma. 1969 *Vanhat keksinnöt, näytelmä. 1974 *Krysanteemit, näytelmä. 1982 *Neljä näytelmää, sis. Salametsästäjät, Masaccio paikassa nimeltä Marina di Pisa, Lämmön maksimi ja minimi, Linnuillakin on pesänsä. 1991 *Syytettynä insestistä, eli Sammakko on sammakko, näytelmä. 1994 (yhdessä Arto Seppälän kanssa) *Lainvartijat, näytelmä 1994, painettu 1998 *Lain mukaan, näytelmä. 1996 *Kolme näytelmää, sis. Lainvartijat, Tribunaali, Tuomari Kosken tapaus. 1998 *Sammakko on sammakko; Peipposten kutsu; Pimeys, näytelmä. 2000 (yhdessä Arto Seppälän kanssa) *Muistelus, muistelmateos. 2001 ==Palkinnot== *Valtion kirjallisuuspalkinto 1967 *Tampereen kaupungin luovan kirjallisen työn palkinto 1962, 1965, 1969, 1991, 1998 *Yleisradion kuunnelmapalkinto 1965 ==Lähteet== * Tampereen kaupunginkirjaston sivu Aapo Junkolasta. (archive.orgin arkistoitu versio) * Aapo Junkola Kirjasampo.fi:ssä. ===Viitteet=== Luokka:Suomalaiset kirjailijat Luokka:Suomalaiset juristit Luokka:Vuonna 1935 syntyneet Luokka:Vuonna 2017 kuolleet
Riot-On!

Riot-On! on suomalainen dokumenttielokuva, joka kertoo Riot-E-peliyrityksen tarinan 2000-luvun käänteessä. Suuret yritykset, muun muassa Nokia, sijoittivat runsaasti riskirahaa yhtiöön, joka ei kuitenkaan onnistunut tuottamaan peleillään vastinetta sijoitetuille rahoille. Riot-On! oli ensimmäinen suomalaisen ohjaama elokuva, jonka Ison-Britannian yleisradioyhtiö BBC esitti parhaaseen katseluaikaan. Elokuva on esitetty valtakunnallisilla televisiokanavilla myös Ranskassa, Alankomaissa, Tanskassa, Ruotsissa, Australiassa, Israelissa ja Virossa. Suomessa elokuva esitettiin Yle TV 2:ssa vuonna 2007. Canal+ esitti sitä muualla Skandinaviassa ja lisäksi Espanjassa. Osa elokuvassa esiintyneistä vaati elokuvaa esityskieltoon, mutta vaatimukselle ei ollut juridisia perusteita. Tilanne elokuvantekijöiden ja yrityksen entisten työntekijöiden välillä kärjistyi niin paljon, että elokuvan ensi-iltaan jouduttiin palkkaamaan turvamiehiä. == Arvioita ja kritiikkejä == Elokuvaa luonnehdittiin Helsingin Sanomien Nyt-liitteen arvostelussa "vähemmän pohtivaksi", ja sitä arvosteltiin vähäpukeisten naisten käytöstä kuvituksessa sekä siitä, että se on yhtiön entisten työntekijöiden tekemä.Film-o-Holicin arvostelu elokuvastaNyt.fi kritiikki Archive.orgissa Tosin elokuvan haastattelut ja taustatutkimuksen teki brittiläinen toimittaja Peter Day.Elonet Elokuvan televisioesityksen aikoihin Helsingin Sanomien Marjatta Möttölä julkaisi elokuvasta hieman myönteisemmän arvion.Marjatta Möttölä: Oi jospa oisin saanut olla mukana..., Helsingin Sanomat 14.7.2006 MTV3:n nettisivujen arvostelija Minna Karila kuvaili elokuvaa "hyväksi viihteeksi", jonka jutut ovat "oikeasti hauskoja". Ulkomailla elokuva sai myönteisiä arvosteluja,Yhdysvaltalainen arvosteluRuotsalainen arvostelu ja muun muassa brittilehti The Times kuvaili elokuvaa "yltäkylläisesti leikatuksi", "poikkeuksellisen rääväsuiseksi" ja "ratkiriemukkaaksi" dokumentiksi IT- buumista. Kun elokuvasta julkaistiin DVD Australiassa, muun muassa elokuvalehti Film Ink Magazine kirjoitti siitä artikkelin. Levitysyhtiö totesi, ettei pohjoismainen dokumentti ole koskaan saanut alueella yhtä suurta huomiota. == Palkinnot == Elokuva sai kansainvälisiä palkintoja, muun muassa Grand Festival Awardin Berkeleyn elokuvajuhlilla vuonna 2006 sekä juryn erikoismaininnan Raindance-elokuvajuhlilla.Suomen elokuvasätiö Suomessa elokuva oli ehdolla parhaan dokumentin Jussi-palkinnon saajaksi.IMDb Nöjesguidenin lukijat valitsivat sen vuoden parhaaksi elokuvaksi vuonna 2005.Hakalax Productions News 20.1.2005 == Lähteet == == Aiheesta muualla == * Luokka:Vuoden 2004 dokumenttielokuvat Luokka:Suomalaiset dokumenttielokuvat
Atte Pakkanen

Atte Mikael Johannes Pakkanen (13. marraskuuta 1912 Urjala – 22. joulukuuta 1994 Helsinki) oli suomalainen poliitikko ja Suomen Säästöpankkiliiton toimitusjohtajan varamies 1955–1975. Hän oli koulutukseltaan agronomi. Maaseudun Nuorten Liiton toiminnanjohtaja 1945–1950. Yleisradion hallintoneuvoston puheenjohtajuus oli yksi hänen monista luottamustoimistaan. Pakkanen oli kansanedustajana 1948–1970 (Maalaisliitto, Keskusta), puolustusministerinä ja 2. sosiaaliministerinä 1957 ja sisäasiainministerinä 1958–1959. ==Lähteet== * ===Viitteet=== Luokka:Suomen puolustusministerit Luokka:Suomen sisäministerit Luokka:Kansanedustajat Luokka:Suomen Keskustan poliitikot Luokka:Pirkanmaan vaalipiiri Luokka:Ylen toimittajat Luokka:Vuonna 1912 syntyneet Luokka:Vuonna 1994 kuolleet
Kalliokoski (Kotka)

Kalliokoski on Kotkan kaupunginosa, joka sijaitsee Kolkansaarella entisen Karhulan kauppalan keskustan länsipuolella. Kaupunginosa on pääosin omakotitaloaluetta. Kalliokoskella sijaitsee Kyminkartanon koulu, jonka vieressä on elementtikerrostaloalue. Kaupunginosan pohjoisosissa kohoaa Äijänvuori (Äijönvuori), jonka korkeus on 56 metriä merenpinnasta. Äijänvuoren ympärillä kiertää kuntorata. Tilastoissa käytettävän aluejaotuksen mukaisella Kalliokoskella asuu 227 henkeä ja Kolkkalassa 1 237 henkeä (31.12.2012), joten yhteensä näillä alueilla on 1 464 asukasta. ==Historia== Kalliokosken kylä sijaitsi alun perin Kyminkartanon lähellä samannimisen pikkukosken varrella. Kyminkartanon alueen laajennuttua 1500-luvulla kylä siirrettiin pohjoiseen Kierikkalan naapuriksi. Kylästä on käytetty rinnakkaisnimeä Hortola. Kaupunginosa kuului Kymin kuntaan vuoteen 1950 ja Karhulan kauppalaan vuoteen 1976 saakka. ==Lähteet== * ===Viitteet=== Luokka:Kotkan kaupunginosat
John Spadavecchia

John Spadavecchia (17. heinäkuuta 1938 Molfetta, Italia – 10. kesäkuuta 2023) oli yhdysvaltalainen pokeriammattilainen. Spadavecchia kiersi pokeriturnauksia 1980-luvulta alkaen. Vuonna 1988 hän oli World Series of Pokerin (WSOP) pääturnauksen 28.. Kolme vuotta myöhemmin toukokuussa 1991 John Spadavecchia sai uransa toistaiseksi ainoan WSOP-rannekkeen voittaessaan $ 5,000 Deuce to Seven Draw -turnauksen. Vuoden 1994 WSOP:n pääturnauksessa hän sijoittui kolmanneksi voittaen 294 000 dollaria. Sen jälkeen hän oli useissa WSOP- turnauksissa finaalipöydässä, esimerkiksi toisena hän oli kolme kertaa. Toukokuussa 2006 Spadavecchia voitti WSOP:n oheisturnauksen (circuit tournament), 9 700 dollarin sisäänoston no limit texas hold'em -turnauksen Caesars Palacessa, Las Vegasissa. Voitostaan hän ansaitsi 648 320 dollaria. Vastaavassa turnauksessa joulukuussa 2005 hän oli ollut viides. Huhtikuussa 2008 Spadavecchian pokeriuran turnausansiot ylittivät 2,5 miljoonaa dollaria. == Lähteet == == Aiheesta muualla == * Luokka:Yhdysvaltalaiset pokerinpelaajat Luokka:Vuonna 1938 syntyneet Luokka:Vuonna 2023 kuolleet
Guayana Esequiba

Guyana Esequiba on Venezuelan vaatima alue Guyanasta. Vain Venezuela käyttää alueesta nimitystä Guyana Esequibe. Alue koostuu kuudesta hallinnollisesta osasta: Barima-Waini, Cuyuni-Mazaruni, Pomeroon-Supenaam, Potaro-Siparuni, Ylempi Takatu-Ylempi Essequibo ja Essequibo saaret-Länsi Demerara. Alueen pinta-ala on 159 500 km². Venezuela järjesti 3. joulukuuta 2023 kansanäänestyksen, jossa äänestäjiltä kysyttiin muun muassa pitäisikö Esequiban alue liittää osaksi Venezuelaa sen yhtenä osavaltiona. Maan virallisten tietojen mukaan 95 % äänestäjistä kannatti alueen liittämistä Venezuelaan. == Lähteet == Luokka:Guyana Luokka:Venezuelan politiikka Luokka:Irredentismi Luokka:Kiistanalaiset alueet
Hyeena Hämäläinen

Erkki Juhani ”Hyeena” Hämäläinen (20. marraskuuta 1944 Helsinki – 23. marraskuuta 1999 Helsinki) oli suomalainen jännityskirjailija. Erkki Hämäläinen toimi 1970-luvun alkuvuosina lennonopettajana Helsinki-Malmin lentoasemalla ja sai innoituksen kirjoittaa romaaninsa MayDay! Mayday! näistä yhteyksistä. Osa myös muissa hänen kirjoissaan esiintyvistä nimistä ja hahmoista ovat peräisin ilmailupiireistä. Lempinimi Hyeena on myös peräisin Helsinki-Malmin lentokentältä. == Teokset == * * * * * * * * * * == Lähteet == * Suomen kirjailijat -tietokanta * Teosluettelo, Pirkanmaankirjailijat (arkistoija: archive.org), arkistoitu myös: Archive.is === Viitteet === Luokka:Suomalaiset jännityskirjailijat Luokka:Suomalaiset rikoskirjailijat Luokka:Vuonna 1944 syntyneet Luokka:Vuonna 1999 kuolleet
Arboristi

Arboristi eli puunhoitaja on puuvartisten kasvien ja puisto- ja maisemametsien hoidon ammattilainen. Tutkintonimike tulee latinankielisestä puuta tarkoittavasta sanasta, arbor. Pääsyvaatimuksena arboristin koulutukseen on metsä- tai puutarhatalouden perustutkinto, mutta riittävä työkokemus puisto- tai luonnonvara-alan töistä tai muu soveltuva työkokemus voi korvata tutkintovaatimuksen. Arboristin tulee selviytyä turvallisesti puussa kiipeilytekniikalla tehtävistä töistä eikä hän saa pelätä korkeita paikkoja (akrofobia). Lisäksi ammatin vaativuuden takia arboristilla tulee olla erittäin hyvä psyykkinen, fyysinen terveys sekä terveet elämäntavat. Ammatissa vaaditaan laajaa luonnontieteellistä päättelykykyä. Arboristin ammattitutkinnon laajuus on 40–52 opintoviikkoa. Tutkinto suoritetaan näyttöinä. Suomessa arboristiksi voi opiskella aikuiskoulutuksena Hyrian oppilaitoksessa Hyvinkäällä, missä arboristikoulutusta on järjestetty syksystä 1998 ja Ammattiopisto Liviassa. Kaikki hakijat haastatellaan. Arboristin tulee tunnistaa Suomessa yleisimmin käytetyt puuvartiset puu- ja pensaslajit sekä tuntea niiden erityisominaisuudet, kasvupaikkavaatimukset ja hoitomenetelmät. Koulutuksen pakollisia tutkinnon osia ovat puiden istuttaminen ja istutusalueiden hoitaminen, puiden leikkaaminen ja latvustuentojen tekeminen, puiden kunnon arvioiminen, puiden poistaminen. Valinnaisia tutkinnon osia ovat taajamametsien hoitaminen, puiden arvon määrittäminen ja vaurioilta suojaaminen, vaativien puunpoistojen tekeminen, suurten puiden siirtäminen ja kasvualustan kunnostaminen, puulajiston lisäysarvon ylläpitäminen, puunhoitoalan työtehtäviin opastaminen sekä yrittäjänä toimiminen puunhoitoalalla. Arboristin työkaluja ovat muun muassa kiipeilyvaljaat, kiipeilyköydet ja lukuisat muut kiipeilyvälineet, moottorisaha, käsisaha, tankosaha, raivaussaha, voimasakset, oksasakset sekä lahonetsintämikropora puiden kunnon selvittämiseen. Arboristi saattaa myös käyttää erityistä puutomografialaitetta arvioidessaan puun terveyttä. Rakennetussa ympäristössä arboristi poistaa modernia puunhoitotekniikkaa käyttäen vaikeista paikoista mm. huonokuntoiset ja vaaraa aiheuttavat puut. Arboristit työllistyvät julkiselle sektorille ja puunhoitoon erikoistuneisiin yrityksiin tai voivat toimia itse alan yrittäjinä. == Aiheesta muualla == *Näyttötutkinnon perusteet. Arboristin ammattitutkinto 1.8.2015 , Opetushallitus: Määräykset ja ohjeet 2015:26 (pdf, 45 sivua) Luokka:Luonnonvara-alan ammatit Luokka:Toisen asteen tutkinnot
Leena Härmä

Leena Härmä (9. tammikuuta 1914 Tampere – 5. marraskuuta 2008 Tampere) oli suomalainen näytelmä- ja nuortenkirjailija. Nuorempana hän harrasti yleisurheilua ja teki korkeushypyssä kaksi epävirallista Suomen ennätystä. == Kirjallinen ura == Leena Härmä kirjoitti aluksi lasten- ja nuortenkirjoja (Tuittupää-sarja) ja myöhemmin näytelmiä. Tunnetuin Härmän näytelmistä lienee Viekää tuhkakin pesästä. Muita suosittuja Härmän näytelmiä olivat Virtaset ja Lahtiset (1957), Voi sinua Pietu (1976) ja Tampereen kaupungin 200-vuotisjuhlia varten kirjoitettu Rieväkylän rapsodia (1978). Monien Härmän nuortenkirjojen tapahtumapaikkana on Tampereen Järvensivun kaupunginosa. == Ura urheilijana == Nuoruudessaan Härmä kilpaili yleisurheilijana. Hän teki korkeushypyssä epäviralliset Suomen ennätykset 142 cm (vuonna 1932) ja 148 cm (vuonna 1933). Hän edusti Tampereen Säkeniä ja voitti TUL:n mestaruuden korkeushypyssä vuosina 1932 ja 1937 sekä 4 × 100 metrin viestijuoksussa vuonna 1933. == Teokset == * Pieni Tuittupää, nuortenromaani. 1945 * Tuittupää ja salaperäinen Samu, nuortenromaani. 1947 * Kuttu-Ville ja Tuittupää, nuortenromaani. 1949 * Jukka ja linnunpoika ym. Matti-pojalle omistettuja kertoelmia. 1951 (nimellä Marjatta Silvo) * Tuittupää ja Rantakylän Sisu, nuortenromaani. 1952 * Tuittupää ja pikku Totsi, nuortenromaani. 1953 * Hurrikaani, nuortenromaani. 1955 * Ruusuntippa, nuortenromaani. 1957 * Virtaset ja Lahtiset, näytelmä 1958, radiokuunnelma 1961 * Eräs Pirhonen, näytelmä. 1959 * Pinsiön paroni, näytelmä. 1961 * Mäkisen kenkä ja tossu, näytelmä. 1964 * Täysi tusina Toivosia, näytelmä. 1965 * Fagerholmin valistus, näytelmä. 1967 * Viekää tuhkakin pesästä, näytelmä. 1971 * Luihu-Simppa : lastennäytelmä. 1975 * Voi sinua Pietu, näytelmä. 1976 * Rieväkylän rapsodia, näytelmä. 1978 * Enomme on asianajaja, näytelmä. 1983 * Tuittupää, nuortenromaani. 1986 * Sissipäällikkö : lastennäytelmä. == Leena Härmän näytelmistä tehtyjä elokuvia == * Virtaset ja Lahtiset, ohjaus Jack Witikka. 1959 * Pinsiön parooni, ohjaus Edvin Laine. 1962 == Palkinnot == * Tampereen kaupungin kirjallisuuspalkinto 1952, 1957 * Topelius-palkinto 1953 nuortenkirjasta Tuittupää ja Rantakylän Sisu * Valtion näytelmäkirjailijapalkinto 1972 * Väinö Linnan rahaston palkinto 1978 == Lähteet == * Teosluettelo * Kirjallisuutta Järvensivulta === Viitteet === == Aiheesta muualla == * * Luokka:Suomalaiset lasten- ja nuortenkirjailijat Luokka:Suomalaiset näytelmäkirjailijat Luokka:Suomalaiset korkeushyppääjät Luokka:Suomalaiset pikajuoksijat Luokka:Vuonna 1914 syntyneet Luokka:Vuonna 2008 kuolleet
Elektronisen sodankäynnin keskus

Elektronisen sodankäynnin keskus (ELSOK, puolustusvoimien sisällä Elektronisen Sodankäynnin Keskus) on vuoden 2007 alussa toimintansa aloittanut joukkoyksikkö, johon kuuluu kaksi Elso-komppaniaa sekä tutkimus- ja kehitysyksiköt. Se on puolustusvoimien elektronisen sodankäynnin valtakunnallinen kehittämiskeskus. Elektronisen sodankäynnin keskuksen henkilövahvuus on 140 henkilöä, joista puolet on puolustusvoimien palkattua henkikökuntaa ja puolet varusmiehiä tai -naisia. Keskus kuului aiemmin Viestirykmenttiin, joka lakkautettiin vuonna 2014. Elsokeskus on siitä lähtien ollut panssariprikaatin alaisuudessa. Elsokeskuksessa annetaan koulutusta maavoimien elektronisen tiedustelun ja häirinnän erikoisjoukkoja varten. Varusmiehistä kaikki palvelevat 347 vuorokautta (muutamaa poikkeusta lukuun ottamatta). Joukkoyksikön radiokomppania toimii Riihimäellä ja tutkakomppania Parolassa. ==Perinteet== Maavoimien elektronisen sodankäynnin perinteiden vaalimista ja yhteydenpitoa tukemaan perustettiin vuonna 2008 Maavoimien elektronisen sodankäynnin perinnekilta ry. ==Johto== Ensimmäisenä päällikkönä toimi insinöörimajuri Marko Saarela.LinkedIn (vaatii kirjautumisen) Keskuksen nykyinen johtaja on everstiluutnantti Petri Siivonen. ==Lähteet== *Puolustusvoimien rakennuslaitos: Muuriankkuri (PDF) === Viitteet === ==Aiheesta muualla== *Reserviläinen: Riihimäki keskittyy elektroniseen sodankäyntiin: Uusi erikoisjoukko aloittaa Viestirykmentissä *Puolustusvoimat Hakeutuminen erikoisjoukkoihin * Maavoimien elektronisen sodankäynnin perinnekilta Luokka:Viestijoukot Luokka:Informaatiosodankäynti Luokka:Riihimäki
Saara Pakkasvirta

Saara Tellervo Pakkasvirta (o.s. Pulkkinen, s. 23. heinäkuuta 1938 Viipuri) on suomalainen näyttelijä. Pakkasvirta näytteli MTV:n teatterissa vuosina 1965–1973, minkä jälkeen hän siirtyi vuonna 1973 Helsingin kaupunginteatteriin. Hän on myöhemmin työskennellyt KOM-teatterissa. Pakkasvirta on näytellyt useissa suomalaisissa elokuvissa ja televisiosarjoissa, kuten pääosaa vuoden 1971 sarjassa Mummoni ja Mannerheim. Vuonna 1995 hänelle myönnettiin Pro Finlandia -mitaliPro Finlandia -palkitut näyttelijät ja vuonna 1999 Ida Aalberg -palkintoSaara Pakkasvirralle Ida Aalberg -palkinto. 2010-luvulla hänet on nähty vierailevana tähtenä muutamassa televiosarjassa, kuten Salatut elämät (2010), Roba (2012) ja Syke (2014). Vuonna 2020 ensi-iltansa sai Teräsleidit-elokuva, josta hänet palkittiin parhaan naissivuosan Jussi-palkinnolla seuraavana vuonna. == Filmografia == *Sotapojan heilat (1958) – Eskon kirjeenvaihtoystävä *Voi veljet, mikä päivä! (1961) – Tipuli Niemi *Yö vai päivä (1962) *Meren juhlat (1963) – Palvelustyttö *Salomo ja Ursula. Aitiopaikka (1966) – Ursula *Speedy Gonzales – Noin 7 veljeksen poika (1970) – Hevosrattailla ajava nainen New Yorkissa *Pilvilinna (1970) – Väkeä kahvibaarissa *Muurahaispolku (1970) – Taiteilijan vaimo *Mummoni ja Mannerheim (1971) *Kun taivas putoaa... (1972) – Kaisa, toimittaja *Ihmemies (1979) – Anneli, ravintolan baarimestari *Pedon merkki (1981) – Esimieslotta *Angelan sota (1984) – Rouva Saari *Tulee, ei tule, rakastaa, ei... (1986) – Näyttelijä *Lumikuningatar (1986) – Rosvoakka *Lain ulkopuolella (1987) – Vaatekaupan myyjä (poisleikattu rooli) *Akkaa päälle (1994) – rouva Tervonen *Pimeän hehku (1996) - Hoitokodin osastonhoitaja *Siivoton juttu (1997) – Ranen anoppi *Peilikirkas päivä (1997) – Mia *Minerva (1997) – Essi Kuusama, Vertigo-kukkakaupan omistaja *Rikos & rakkaus (1999) – Alfhild Räikkönen, Marsipaanin äiti *Vieraalla maalla (2003) – Kerttu Rinta- Perkiö *Lapsia ja aikuisia (2004) – Seija *Paha maa (2005) – Kauppiaan äiti *Joulutarina (2007) – Meeri *Harvoin tarjolla (2008) – Marjatta Kivimäki *Salatut elämät (2010) – Elsa Toivio *Taivaan tulet (2010) – Sylvi Ström *Roba (2012) – rouva Hiltunen *Syke (2014) – Lilja *Teräsleidit (2020) – Sylvi == Lähteet == == Aiheesta muualla == * Luokka:Suomalaiset näyttelijät Luokka:Suomalaiset teatterinäyttelijät Luokka:Pro Finlandia -palkitut Luokka:Vuonna 1938 syntyneet Luokka:Elävät henkilöt
Aldo Palazzeschi

Aldo Palazzeschi (oik. Giurlani 1885–1974) oli italialainen kirjailija. Hänen lyriikkansa on yhdistetty paitsi futurismiin, myös niin sanottuun hämyrunouteen. ==Teokset== *Poemi, 1909 *Sorelle Materassi, 1934, suom. Materassin sisarukset suomentanut Yrjö Kaijärvi, 1938 *I fratelli Cuccoli, 1948 *Il buffo integrale, 1966 ===Suomennetut teokset=== * Materassin sisarukset (Sorelle Materassi), suomentanut Yrjö Kaijärvi, Otava 1938 Nykyajan kertojamestareita: 8 ;Runoja LähdeAldo Palazzeschi, Linkki maailman runouteen, runotietokanta, Lahden kaupunginkirjasto. Päivitetty 19.7.2021, viitattu * Kuka olen?, suom.Elina Vaara, teoksissa: **Italian kirjallisuuden kultainen kirja, toim. Tyyni Tuulio, Helsinki: WSOY 1945 ** Yrjö Jyrinkoski, Runomuistelmat: ohjelmistoa 20 vuoden ajalta, toim. Tom Kalima, Espoo: Weilin+Göös 1981 ISBN 951-35-2469-8 Runoja teoksessa Italian runoutta 1900-luvulta: 33 runoilijaa – 120 runoa, toim. Rolando Pieraccini, Helsinki: Lauttasaari Press 2004 ISBN 951-97511-7-3, runot suomentanut Hannimari Heino * Ara, Mara, Amara (Ara, Mara, Amara) * Aurinko (Sole) * Unen eukko ( La vecchia del sonno) ==Lähteet== Luokka:Italialaiset kirjailijat Luokka:Futuristit Luokka:Vuonna 1885 syntyneet Luokka:Vuonna 1974 kuolleet
Heinänuha

Heinänuha on eri kasvien siitepölyn aiheuttamaa allergista nuhaa. Heinänuhaa esiintyy pääasiassa keväisin ja kesäisin: lehtipuiden kukinta-aikaan keväällä (leppä, pähkinäpensas ja koivu), heinien kukkiessa kesällä sekä pujon kukkiessa loppukesästä. Heinänuhan lievitykseen voi käyttää mm. antihistamiinilääkkeitä. Siitepölyallergia aiheuttaa monesti myös silmäoireita. Siitepölyallergia on lasten yleisin allergia, ja kaikkiaan siitä kärsii arviolta noin 20 % suomalaisista. == Katso myös == * Siedätyshoito * Siitepöly == Lähteet == ==Aiheesta muualla== * Allerginen siitepölynuha ja allergiset silmäoireet, potilasohje, Terveyskirjasto.fi * Turun yliopiston Aerobiologian yksikön siitepölytiedote Luokka:Allergiat
Haldir

Haldir on J. R. R. Tolkienin luoma kuvitteellinen hahmo Keski-Maassa. Haldir oli Lothlórienin haltia. Haldir oli vartioimassa Lorienin rajoja Sormuksen saattueen saapuessa Lorienin pohjoisille rajoille. Haldir myös opasti saattueen Caras Galadhoniin. Haldirin mukana olivat hänen veljensä Rúmil ja Orophin, jotka eivät olleet saattueen kanssa paljonkaan tekemisissä, sillä he eivät juurikaan puhuneet Keski-Maan yleiskieltä westronia. Haldir olikin yksi harvoista westronia puhuvista haltioista Lórienissa. Saattueen lähdettyä Lórienista Haldir ei esiinny kirjoissa. Toinen Silmarillionissa esiintyvä Haldir Halmirin poika Halethin huoneesta kuoli Nírnaeth Arnoediadissa, eli lukemattomien kyynelten taistelussa. ==Elokuvissa== Peter Jacksonin Taru sormusten herrasta -trilogiassa Haldiria näytteli Craig Parker merkittävästi kirjaa suuremmassa roolissa. Alkuperäisessä kirjatrilogiassa Ämyrilinnan taistelussa ei ollut Legolasia lukuun ottamatta muita haltioita. Elokuvassa Kaksi Tornia Haldir kuoli Helmin Syvänteen taistelussa vuonna 3019 Kolmatta Aikaa. Luokka:Keski-Maan henkilöhahmot
Mieczysław Horszowski

Mieczysław Horszowski (23. kesäkuuta 1892 – 22. toukokuuta 1993) oli puolalainen pianisti. Horszowski syntyi Lvivissä ja sai varhaisimman opetuksensa äidiltään. 7-vuotiaana hän pääsi Teodor Leszetyckin oppilaaksi Wienissä. Jo vuonna 1901 Horszowski esitti Ludwig van Beethovenin pianokonserton Varsovassa. Hän kuitenkin keskeytti uransa tilapäisesti opiskellakseen kirjallisuutta, filosofiaa ja taidehistoriaa Pariisissa. Ensimmäisen maailmansodan jälkeen Horszowski asettui Milanoon ja jatkoi pianistinuraansa Pablo Casalsin rohkaisusta. Hän muutti vuonna 1940 New Yorkiin. Horszowskin tulkintoja on levytetty laajalti mm. Deutsche Grammophonille ja Columbia Recordsille. Hän kuoli Philadelphiassa kuukautta aiemmin, kuin olisi täyttänyt 101 vuotta. Luokka:Puolalaiset pianistit Luokka:Yli satavuotiaiksi eläneet puolalaiset Luokka:Vuonna 1892 syntyneet Luokka:Vuonna 1993 kuolleet
Ferd’nand

Ferd’nand on tanskalainen sarjakuva, jota kirjoitti ja aluksi piirsi nimimerkki Mik eli tanskalainen Henning Dahl Mikkelsen vuodesta 1937 aina kuolemaansa eli vuoteen 1982 asti. Vuosina 1968–1989 piirtäjä oli amerikkalainen Al Plastino (aikaisemmin Teräsmies-piirtäjä); Mikkelsenin kuoleman jälkeen sarjat signeerattiin ”Al + Mik”. Sittemmin sarjan piirtäjänä on ollut tanskalainen taiteilija Henrik Rehr vuoteen 2012 saakka, jolloin sarjan teko päättyi. Vanhoja sarjakuvajaksoja on sittemmin julkaistu ajanmukaistettuna, niin että esimerkiksi vanhanaikainen putkiradio on korvattu stereolaitteistolla ja vanha automalli nykyaikaisella. Sarja on siitä erikoinen, että siinä ei ole puhekuplia, vaan se on pantomiimi. Siksi se onkin levinnyt moniin maihin. Aamulehti on julkaissut sarjaa nimellä Aapeli. Hufvudstadsbladetissa sarjaa on julkaistu keskeytyksettä lokakuusta 1937 alkaen. 1950-luvulla sarjaa julkaistiin Suomessa vuosialbumeina. ==Lähteet== * Kari Elkelän sivusto. * ==Aiheesta muualla== *Comicartfans. *Toonopedia. *Lambiek.net. Luokka:Tanskalainen sarjakuva Luokka:Strippisarjakuva Luokka:Sarjakuvahahmot
Antoine Pinay

Antoine Pinay (30. joulukuuta 1891 Saint-Symphorien-sur-Coise – 13. joulukuuta 1994 Saint-Chamond) oli ranskalainen konservatiivipoliitikko. Hän toimi maansa pääministerinä maaliskuusta joulukuuhun vuonna 1952. Pinay toimi Saint- Chamondin pormestarina 1929–1977 ja tuli valituksi Ranskan kansalliskokoukseen vuonna 1936. Vaikka hän oli tukenut Philippe Pétainia, häntä ei pidetty natsien tukijana ja hänet valittiin parlamenttiin myös toisen maailmansodan jälkeen. Hän toimi useissa ministerin tehtävissä vuosien 1948 ja 1956 välillä. Pinay tuki Charles de Gaullen valtaan paluuta 1958 ja toimi Ranskan talousministerinä vuoteen 1960 asti. Hän loi "uuden frangin" tipauttamalla kaksi nollaa pois vanhoista rahamääristä. Hänen oikea käsivartensa oli halvaantunut ensimmäisessä maailmansodassa saatujen vammojen seurauksena. Hän sai Ranskan korkeimman mitalin urheudestaan. Pari viikkoa ennen 103-vuotispäiväänsä vuonna 1994 kuollut Pinay on Ranskan kaikkien aikojen pitkäikäisin pääministeri. == Lähteet == Luokka:Ranskan pääministerit Luokka:Ranskan ulkoministerit Luokka:Ranskan valtiovarainministerit Luokka:Yli satavuotiaiksi eläneet ranskalaiset Luokka:Vuonna 1891 syntyneet Luokka:Vuonna 1994 kuolleet
Mark Milligan

Mark Milligan (s. 4. elokuuta 1985) on australialainen jalkapallopuolustaja, joka on pelannut Australian jalkapallomaajoukkueessa ja Sydney FC:ssä, Australian A-liigassa. Hänen ensimmäinen maaottelunsa oli Liechtensteinia vastaan. Vaikka Milligan luettiinkin Australian pelaajiin vuoden 2006 jalkapallon maailmanmestaruuskisoissa, hän ei saanut minuuttiakaan peliaikaa. == Lähteet == Luokka:Australialaiset jalkapalloilijat Luokka:Vuonna 1985 syntyneet Luokka:Elävät henkilöt
Outo vieras Muumitalossa

Outo vieras Muumitalossa () on vuonna 1980 ilmestynyt Tove Janssonin viimeinen muumikirja. Tove Janssonin veli Per Olov Jansson on tehnyt kirjaan valokuvakuvituksen. ==Hahmot ja juoni== Kirjan päähenkilöitä ovat muumiperhe, esi-isä, Pikku Myy, Miska ja Haisuli. Tapahtumat sijoittuvat siniseen Muumitaloon. Eräänä täysikuisena syysyönä muumit ajattelevat, että on aika mennä talviunille. Keskellä yötä Muumitaloon tulee outo vieras, joka menee kellariin. Pian kaikkialla haisee ja on sotkuista. Pikku Myy menee alas tutkimaan tapausta. Vieras paljastuu pieneksi ja karvaiseksi merirosvo- Haisuliksi. ==Toteutus== Kirjan kuvissa käytetyn Muumitalon pienoismallin ovat rakentaneet Pentti Eistola, Tuulikki Pietilä ja Tove Jansson vuosina 1976–1979. Rakennuspiirustuksia ei käytetty, vaan rakentaminen eteni vapaasti. Kyseessä on itsenäinen taideteos, joka ei muistuta aiemmissa muumikirjoissa kuvattua Muumitaloa. Teos kuuluu nykyään Tampereen taidemuseon osana toimivan Muumilaakson kokoelmaan. Kuvissa esiintyvät hahmot ovat Tuulikki Pietilän suunnittelemia nukkeja. == Lähteet == * === Viitteet === Luokka:Muumikirjat Luokka:Vuoden 1980 kirjat
Abbath Doom Occulta

Abbath Doom Occulta (oik. Olve Eikemo) (s. 27. kesäkuuta 1973 Bergen, Norja) on norjalainen metallimuusikko. Hän toimi Immortalin ja I:n laulajana, kitaristina ja basistina. Hän on soittanut myös rumpuja albumeilla Pure Holocaust ja Battles in the North. Vuonna 2014 Abbath jätti Immortalin, ja perusti seuraavana vuonna uuden nimeään kantavan yhtyeen. == Diskografia == ;Immortal ;Sooloalbumit * * * ;I * == Lähteet == Luokka:Vuonna 1973 syntyneet Luokka:Norjalaiset multi-instrumentalistit Luokka:Norjalaiset metallimusiikin laulajat Luokka:Norjalaiset metallimusiikin kitaristit Luokka:Norjalaiset metallimusiikin basistit Luokka:Norjalaiset metallimusiikin rumpalit Luokka:Norjalaiset metallimusiikin kosketinsoittajat Luokka:Norjalaiset black metal -muusikot Luokka:Black metal -laulajat Luokka:Elävät henkilöt
Rosasiitti

Rosasiitti on mineraali, joka kemialliselta koostumukseltaan on hydroksyyli- ionin sisältävää kupari- ja sinkkikarbonaattia ([(Cu,Zn)2CO3(OH)2]). Mineraali sisältää kuparia ja sinkkiä suhteessa 3:2. Mineraali löydettiin vuonna 1908 Rosaksesta Sardiniasta ja sai nimensä löytöpaikkansa mukaan. Malmista eristetään jonkin verran sinkkiä ja kuparia. Rosasiittia löydetään usein kupari- ja sinkkimalmien hapettumisvyöhykkeestä http://cc.oulu.fi/~geomuwww/kokoelmat/mineraalit/mineraalit/oksidit/rosasite.html . Mineraali esiintyy usein yhdessä muiden värillisten mineraalien, kuten punaisen limoniitin tai sinisen aurikalsiitin kanssa. Aurikalsiitista rosasiitti eroaa olemalla kovempi. Mohsin asteikolla sen kovuus on 4http://webmineral.com/data/Rosasite.shtml, kun taas aurikalsiitin kovuus on 2http://webmineral.com/data/Aurichalcite.shtml. == Lähteet == Luokka:Karbonaattimineraalit Luokka:Kupari
Fédération équestre internationale

Fédération équestre internationale (tunnetaan parhaiten lyhenteellä FEI, englanniksi International Federation for Equestrian Sports) eli Kansainvälinen ratsastajainliitto on ratsastusurheilun kansainvälinen kattojärjestö.http://www.ratsastus.fi/ratsastustietoa/hyvinvoiva_hevonen Suomen ratsastajainliitto (SRL) on FEI:n suomalainen jäsenjärjestö.http://www.ratsastus.fi/ FEI hallinnoi monin eri tavoin useita yleisimpiä kilparatsastusurheilun lajeja. FEI:n päämaja sijaitsee Sveitsin Lausannessa. FEI perustettiin vuonna 1921, jolloin jäsenmaina olivat Belgia, Italia, Japani, Norja, Ranska, Ruotsi, Tanska ja Yhdysvallat. Nykyään järjestöön kuuluu 132 jäsenmaata. FEI on järjestänyt ratsastuksen maailmanmestaruuskilpailuita neljän vuoden välein vuodesta 1990 lähtien. FEI:n nykyisenä puheenjohtajana toimii Ingmar De Vos, joka aloitti tehtävässä vuonna 2014. ==FEI hyväksymät lajit== FEI hallinnoi kilpailuja ja määrää kansainvälisten kilpailujen säännöt ratsastusurheilun lajeissa, joissa kilpaillaan kansainvälisesti. Sen alaisuuteen eivät kuitenkaan kuulu hevospoolo eikä laukkaurheilu. ===Olympialajit=== * Kouluratsastus * Esteratsastus * Kenttäratsastus ===Muut kansainväliset kilpalajit=== * Valjakkoajo (1970 alkaen) * Matkaratsastus (1982 alkaen) * Vikellys (1983 alkaen) * Lännenratsastus (reining, 1990 alkaen) * Vammaisratsastus (siirtyi 2006 Kansainvälinen Paralympiakomitean IPC:n alaisuudesta FEI-lajiksi) ===Alueelliset kilpalajit=== * Hevospallo * Tent pegging (2004 alkaen) == Lähteet == ==Aiheesta muualla== * FEI:n viralliset sivut Luokka:Kansainväliset urheilujärjestöt Luokka:Ratsastus Luokka:Lausannen urheilu